Susquehannockenes hjemland
Susquehannocker, svensker og finner i Nya Sverige.
**Susquehannocker** (svensk: *minquas*) var et irokesisk folk som hadde sitt hjemland langs Susquehannafloden i Pennsylvania og i de sørlige deler av staten New York og de nordlige deler av Maryland. Susquehannockene var Irokeserforbundets tradisjonelle fiender. De ble rammet av europeiske epidemiske sykdommer, av krig og folkemord, ble fordrevet fra sitt hjemland og utryddet. De formodentlig siste susquehannockene ble myrdet i 1763. En del ble forenet med seneca og cayuga til et nytt folk, mingos.

Nya Sverige
-----------

Denne tomahawk-hakke fra 1600-tallet er blitt tilskrevet Nya Sverige og ausquehannocker eller lenape. Den finnes på Etnografiska museet i Stockholm og er en deposisjon fra Livrustkammaren. **1889.04.4179**
Etter at Nya Sverige ble dannet allierte susquehannockene seg med den svenske kolonien. Man betraktet seg som de svenske kolonistenes beskytter og ledelsen i den svenske kolonien var meget vel bevisst om at man var avhengige av deres proteksjon. Til gjengjeld styrte susquehannockene den verdifulle pelshandelen til svenskene. For å få alliansen til å fungere solgte de svenske myndighetene ildvåpen til susquehannockene som trengte dem overfor irokeserforbundet. Svenskene sendte også soldater til susquehannockene for å lære dem bruk av våpnene. Svenskene og susquehannockene kjempet også sammen mot den engelske koloni Maryland.

Etnonymer
---------

Powhatanindianerne kalte susquehannockene for *sasquesahanough*, som av de engelsktalende i Maryland og Virginia ble oppfattet som *susquehannock* som er utgangspunkt for det moderne navmnet. I Pennsylvania ble de kalt *conestoga*. Lenapene kalte dem *miqui* (fremmede) som ble til svenskens og nederlandskens *minquas*. Huronene kalte dem *andastoerrhonon* som hos franskmennene ble til *andastes*.

Referanser
----------

1. ↑  *En tomahawk från Nya Sverige? I Med världen i Kappsäcken, s. 18-19*. 2002.
2. ↑  Cynthia J. Van Zandt (2008), *Brothers Among Nations: The Pursuit of Intercultural Alliances in Early America, 1580-1660* (Oxford University Press), sid. 175.
3. ↑  Karen Ordahl Kupperman (1995), "Scandinavian Colonists Confront the New World", i: *New Sweden in America* (Associated Universities Presses) ,sid. 98.

Litteratur
----------

* Brinton, Daniel G. and the Rev. Albert S. Anthony. *Lenâpé-English Dictionary. From an Anonymous MS. in the Archives of the Moravian Church at Bethlehem, PA*. Philadelphia, PA: The Historical Society of PA, 1888.
* Illick, Joseph E. *Colonial Pennsylvania: a History*. New York: Scribner & Sons, 1976.
* Kent, Barry C. *Susquehanna's Indians*. Harrisburg: The Pennsylvania Historical and Museum Commission, 1984.
* Jennings, Francis, *The Ambiguous Iroquois Empire*, 1984, ISBN 0-393-01719-2
* Witthoft, John, *Susquehannock miscellany*, Pennsylvania Historical and Museum Commission, 1959.
* Guss, A.L. *Early Indian history on the Susquehanna: Based on rare and original documents*, L.S. Hart printer (Harvard reprint), 1883.
* Eshleman, H.F. *Lancaster County Indians: Annals of the Susquehannocks and Other Indian Tribes of the Susquehanna Territory from about the Year 1500 to 1763, the Date of Their Extinction. An Exhaustive and Interesting Series of Historical Papers Descriptive of Lancaster County's Indians*, Express Print Company (Princeton University reprint), 1909.
* Wallace, Paul A. W. *Indians in Pennsylvania*. 2nd ed. Harrisburg: The Pennsylvania Historical and Museum Commission, 2005.

|  |  |
| --- | --- |
| Oppslagsverk/autoritetsdata | Encyclopædia Britannica **·** LCCN
 |